Cerca de missatges.
Max Vorobuov
vmax0770@gmail.com
Andre Klapper
ak-47@gmx.net
Novell, Inc
Jordi Mas i Hernàndez
jmas@softcatala.org 2014, 2019, 2020
Jaume Jorba
jaume.jorba@gmail.com 2018, 2019
Miquel-Àngel Burgos i Fradeja
miquel.angel.burgos@gmail.com 2020

# Cerca de correu

# Cerca en un sol missatge

Per a trobar text en el missatge que es mostra, seleccioneu Edita Cerca en el missatge… des del menú principal.

# Cercar a través de missatges

## Cerca ràpida

A la vista de correu electrònic, podeu cercar ràpidament missatges definint condicions.

Feu clic a la icona de cerca per a ampliar la llista desplegable.

Seleccioneu la condició de cerca de la llista.

Algunes cerques en comptes de correu remots (per exemple, IMAP+) poden ser lentes. Si seleccioneu una condició de cerca com ara El cos conté o El missatge conté i l'Evolution està en mode en línia i les carpetes a cercar no són ja copiades localment per a l'ús fora de línia, l'Evolution executa la cerca automàticament al servidor de correu si el servidor admet aquestes cerques. En fer una cerca per criteris ja disponibles localment (per exemple, destinataris o assumptes de missatges), la cerca s'executarà localment.

Els usuaris avançats poden combinar nombroses condicions utilitzant la sintaxi Expressions de forma lliure.

Seleccioneu l'àmbit des de la llista desplegable a la dreta a la caixa de text.

En l'àmbit del Compte actual, el terme "compte" fa referència als nodes del nivell superior a la llista de carpetes de correu, com "En aquest ordinador" i comptes de correu remots.

Introduïu el text que voleu cercar i premeu Retorn.

Evolution mostra la llista de resultats.

Si comenceu directament des del quart pas, el text se cercarà a assumptes i adreces de correu, i l'abast serà la "Carpeta actual".

Si cerqueu missatges que no es troben a la mateixa carpeta molt sovint, és possible que vulgueu crear una carpeta de cerca; per a més detalls consulteuÚs de carpetes de cerca.

Si voleu establir diverses condicions de cerca, haureu d'utilitzar la cerca avançada, que es descriu a continuació.